তিনি তার পুরোটা জীবন স্বপ্নপুরের প্রজাদের কল্যাণে ব্যয় করেন। স্বপ্নপুরের মানুষের কাছে তিনি হয়ে ওঠেন ‘বন্ধুরাজা’। সেই বন্ধুরাজা স্বপ্নপুরের মানুষকে সঙ্গে নিয়ে, দৈত্যদের হাত থেকে স্বপ্নপুরকে মুক্ত করতে, শুরু করেন যুদ্ধ। সে কি তুমুল যুদ্ধ! মাতৃভূমি স্বপ্নপুরকে দৈত্যমুক্ত করতে সেই যুদ্ধে অকাতরে প্রাণ দেন স্বপ্নপুরের সাহসী প্রজারা। অল্প কয়েকদিনেই দৈত্যরা যুদ্ধে পরাজিত হয়ে রাক্ষসপুরীতে পালিয়ে যায়। এরপর সবাই সুখে-শান্তিতে বাস করতে থাকে।